Тропари, кондаки, молитвы и величания новомученикам и исповедникам Соловецким
Оглавление
Собору новомучеников и исповедников Соловецких
Преподобномученикам Вениамину и Никифору
Священномученику Петру
Собору новомучеников и исповедников Соловецких *
10/23 августа.
Тропарь, глас 1-й
Землиˆ Соловеˆцтей всемиˆрную слаˆву стяжаˆсте, / Голгоˆфы россиˆйския оˆбраз свящеˆнный явиˆли естеˆ, / венцыˆ нетлеˆнными от Боˆга увенчаˆстеся мук люˆтых терпеˆнием, / отоˆки богоизбраˆнныя напоиˆвше обиˆльно безвиˆнною кроˆвию. / Новомуˆчеников Соловеˆцких мноˆжество, / страдаˆнии веˆлиими ваˆшими дерзновеˆние в выˆшних обретоˆсте: / испросиˆте нам у Гоˆспода покаяˆние и грехоˆв прощеˆние, / да сподоˆбит нас благиˆй конеˆц восприяˆти, // и Цаˆрство Небеˆсное вкуˆпе с ваˆми наслеˆдовати.
Тропарь молебный, глас 4-й
Поˆдвиги иˆноческими освящеˆнныя отоˆки / слаˆвою муˆченическою увенчаˆли естеˆ, страстотеˆрпцы Соловеˆцтии, / во страдаˆниих и смеˆрти Христуˆ Боˆгу подражаˆтели явиˆлися естеˆ; / со святиˆтелем Петроˆм молиˆте Человеколюˆбца Гоˆспода, // обиˆтели сей и Отеˆчеству наˆшему в миˆре спастиˆся.
Кондак, глас 2-й
Свеˆтлое воˆинство новомуˆчеников Соловеˆцких / с Небеˆсными лиˆки Престоˆлу Боˆжию ныˆне предстоиˆт: / тех бо страдаˆнии попираˆются вратаˆ аˆдова, / исповеˆдничества поˆдвигом отверзаˆются раˆйския двеˆри; / тиˆи бо за Христаˆ мучеˆнии испоˆлниша святыˆню дреˆвния обиˆтели, / от гор Голгоˆфы и Секиˆрныя в мир гоˆрний шеˆствие творяˆще, / процветоˆша яˆко криˆни в Цаˆрстве веˆчнаго блажеˆнства. / Мы же паˆмять благоговеˆйную о вас всегдаˆ храниˆм, / достопокланяˆемии сроˆдницы наˆши: // заступаˆйте нас от всяˆкия напаˆсти враˆжия, смиреˆнно моˆлим вас.
Молитва
О достохваˆльный и досточтиˆмый великоимениˆтый собоˆре ноˆвых муˆчеников и исповеˆдников Соловеˆцких! Слаˆва о веˆлиих страдаˆниих ваˆших проˆйде даˆже до конеˆц вселеˆнныя; свящеˆннии сииˆ отоˆцы потрясоˆшася, и вся земляˆ вострепетаˆ и уˆжасом испоˆлнися о муˆках люˆтых, яˆже вы за Христаˆ претерпеˆли естеˆ. За умножеˆние беззакоˆний и отступлеˆние от веˆры буˆря злодеяˆний поколебаˆ велиˆкую Россиˆйскую держаˆву, сиˆлою мноˆгою обруˆшися на святыˆя Соловеˆцкия отоˆки, в моˆри муˆченическия кроˆви потопиˆти их хотяˆщи, богомеˆрзкими деяˆнии оскверняˆющи дреˆвнюю обиˆтель, саˆмую же паˆмять о святыˆни истребиˆти тщаˆщися. Коˆе зло ни сотвориˆ зде яˆрость сатаниˆнская? Куˆю муˆку правослаˆвным ни измыˆсли изощреˆнный раˆзум диаˆволь? Моˆрю Беˆлому вдаˆшася страдаˆльцы, безбоˆжными мучиˆтели потоплеˆнныя; езеˆра воднаˆя иˆмут остаˆнки страстотеˆрпцев; каˆяждо пядь свящеˆнныя землиˆ сеяˆ напитаˆна есть кроˆвию безвиˆнною убиеˆнных и умуˆченных архиереˆев и свящеˆнников, монаˆхов и мирскиˆх, всяˆкаго зваˆния и воˆзраста веˆрных. Тиˆи же веˆру Христоˆву твеˆрдо храняˆще, не отступиˆли суть пред сиˆлою враˆжиею; Цаˆрства Небеˆснаго приˆснии жиˆтели явиˆшася, к лиˆку избраˆнных Боˆжиих причтеˆннии. О слаˆвное и чуˆдное воˆинство новомуˆчеников и исповеˆдников Соловеˆцких, егоˆже предваряˆет Вениамиˆн прехваˆльный, иˆноком обиˆтели сеяˆ начаˆльник богомуˆдрый! Смиреˆнно моˆлим вас, пред Боˆгом дерзновеˆние имуˆщих: молиˆте за обиˆтель Соловеˆцкую, миˆлостию Боˆжиею ныˆне паˆки востаˆвшую; за ны недостоˆйныя жиˆтели еяˆ, дабыˆ вреˆмя сиеˆ благоприяˆтное нам к поˆльзе душеˆвней и ко спасеˆнию наˆшему употребиˆти. Молиˆтеся, присноблажеˆннии, за наˆшу держаˆву Россиˆйскую, во еˆже свободиˆтися ей от влаˆсти теˆмныя, и к свеˆту праˆвды Боˆжия воспряˆнути, да паˆки процветеˆт во всяˆкой благостыˆни. Всемуˆ же роˆду правослаˆвному испросиˆте дуˆха миˆра и любвеˆ Христоˆвы, и благодаˆти исполнеˆния, да тоˆю сохраняˆеми, вся претерпеˆвше до концаˆ, спасеˆни буˆдем, и в раˆдости Госпоˆдней водвориˆмся, слаˆвяще о всем Вседержиˆтеля и Благопромыслиˆтеля, едиˆнаго в Троˆице Боˆга, Отцаˆ и Сыˆна и Святаˆго Дуˆха, во веˆки векоˆв. Амиˆнь.
Величание
Величаˆем вас, / святиˆи новомуˆченицы и исповеˆдницы Соловеˆцтии, / и чтим честнаˆя страдаˆния ваˆша, // яˆже за Христаˆ претерпеˆли естеˆ.
Преподобномученикам архимандриту Вениамину
и иеромонаху Никифору, новомученикам Соловецким *
4/17 апреля.
Тропарь, глас 5-й:
Преподоˆбнии новомуˆченицы Вениамиˆне и Никиˆфоре, / во светоноˆсныя дни Воскресеˆния Христоˆва пострадаˆвшии, / вы доˆбрым поˆдвигом во обиˆтели Соловеˆцтей просияˆли естеˆ, / и настаˆвницы браˆтии в завеˆтех иˆноческих явиˆлися естеˆ, / сохраняˆя чаˆда Боˆжия от расхищеˆния, / и святыˆни от бесоˆвскаго поругаˆния: / теˆмже и Госпоˆдь даˆрует вам в Цаˆрствии Небеˆснем муˆченическия венцыˆ. / На землиˆ же претерпеˆсте от безбоˆжник насиˆлие и изгнаˆние, богомуˆдрии, / и в плаˆмени огняˆ дуˆши свояˆ Владыˆце Христуˆ предаˆли естеˆ, / Емуˆже ныˆне со А˜нгелы предстояˆще, / за обиˆтель сиюˆ и люˆди россиˆйския молиˆте // помиˆловатися и спастиˆся всем нам.
Кондак, глас 7-й:
Божеˆственными страдаˆнии, / яˆже за Христаˆ прияˆли естеˆ, раˆдующеся, / отцыˆ всеблажеˆннии, / яˆко злаˆто в горниˆле дуˆши свояˆ во огниˆ очиˆстили естеˆ; / преподоˆбным отцеˆм в житииˆ, и муˆчеником во исповеˆдании веˆры раˆвнии, / во обиˆтели гоˆрния ко Владыˆце своемуˆ ныˆне преселиˆстеся; / сегоˆ раˆди вас прилеˆжно чтим и ублажаˆем, // преподобномуˆченицы Вениамиˆне и Никиˆфоре.
Молиˆтва
О досточуˆдная двоˆице преподоˆбных отеˆц, новомуˆчеников и страстотеˆрпцев Соловеˆцких, начаˆльниче монаˆхов богомуˆдре Вениамиˆне и веˆрный помоˆщниче егоˆ Никиˆфоре! Благонраˆвием ваˆшим и твеˆрдою веˆрою благодаˆть у Боˆга и человеˆк снискаˆли естеˆ, оˆбраз иˆстиннаго служеˆния Гоˆсподу иˆноком явиˆстеся, наставляˆюще тех в путеˆх праˆведных неуклоˆнно ходиˆти. Сиˆлою Боˆжиею и веˆлиею любоˆвию ваˆшею нестроеˆния в житииˆ браˆтстем укротиˆвше, в миˆре и благочеˆстии святуˆю обиˆтель Соловеˆцкую до концаˆ соблюдаˆти тщаˆлися естеˆ. Егдаˆ же во дни гонеˆний люˆтых на Цеˆрковь Боˆжию мрак беззакоˆний наˆйде на святыˆй отоˆк сей, вы страˆха враˆжия не устрашиˆвшеся, в поˆдвизе исповеˆдания веˆры Христоˆвы свеˆтло просияˆли естеˆ, и слаˆва сияˆ дреˆвния обиˆтели страдаˆнии ваˆшими умноˆжися. Кончиˆну муˆченическую во изгнаˆнии в землиˆ Архаˆнгельстей от слуг сатаниныˆх, отцыˆ богоблажеˆннии, приеˆмше, в раˆдость веˆчную Цаˆрства Небеˆснаго невозбраˆнно внидоˆсте; теˆмже мы вас молиˆтвенников дерзновеˆнных у Престоˆла Боˆжия за ны обретоˆхом. Моˆлим вас, приˆснии застуˆпницы наˆши: испросиˆте у Боˆга нам дни свояˆ на землиˆ безмятеˆжно скончаˆти в соблюдеˆнии веˆры и иˆстинныя любвеˆ Христоˆвы; обиˆтели ваˆшей умолиˆте до скончаˆния веˆка в невреждеˆнии от враг виˆдимых и невиˆдимых пребываˆти, поˆдвигом доˆбрым браˆтии еяˆ подвизаˆтися, вся созидаˆюще ко слаˆве Гоˆспода, И˜же велиˆкаго раˆди Своегоˆ милосеˆрдия да не остаˆвит нас благодаˆтною поˆмощию Своеˆю, да простиˆт нам вся прегрешеˆния наˆша, и да подаˆст душаˆм наˆшим спасеˆние веˆчное. Амиˆнь.
Величание
Величаˆем вас, / преподобномуˆченицы Вениамиˆне и Никиˆфоре, / и чтим честнаˆя страдаˆния ваˆша, // яˆже за Христаˆ претерпеˆли естеˆ.
Священномученику Петру, архиепископу Воронежскому, новомученику Соловецкому *
25 января / 7 февраля и 4/17 июня.
Тропарь, глас 4-й
Веˆрою плаˆменною апоˆстолу Петруˆ подоˆбяся, / таˆже и трикраˆтным слыˆшанием воззваˆния Христоˆва, / дуˆшу твоюˆ за Тогоˆ положиˆл есиˆ, святиˆтелю оˆтче Пеˆтре, / каˆменю твеˆрдый Цеˆркве Правослаˆвныя; / светиˆльниче во мраˆце беззакоˆний добродеˆтельми сияˆяй, / раˆдостию страдаˆния за Христаˆ претерпеˆти извоˆлил есиˆ, / со исповеˆдники и страстотеˆрпцы Россиˆйскими; / молиˆся с ниˆми о нас, архиереˆю Боˆжий, // священномуˆчениче Соловеˆцкий.
Другой тропарь, глас 4-й
Доˆбрый паˆстырю и строˆгий испоˆлнителю заˆповедей Боˆжиих, / ревниˆтелю благочеˆстия и стоˆлпе утверждеˆния, / священномуˆчениче Пеˆтре: / пребываˆя во отоˆце А˜нзерстем, / в годиˆну люˆтых гонеˆний не убояˆлся есиˆ исповеˆдати веˆру Христоˆву, / и претерпеˆл есиˆ даˆже до смеˆрти; / ныˆне же, яˆко имеˆя дерзновеˆние и предстояˆ Престоˆлу Госпоˆдню, / молиˆ Христаˆ Боˆга // спастиˆся душаˆм наˆшим.
Кондак, глас 8-й
Во святиˆтельстве твоеˆм доˆбре подвизаˆлся есиˆ, богомуˆдре, / и муˆченичества венцеˆм свеˆтло украсиˆлся есиˆ, / прещеˆния врагоˆв Христоˆвых не устрашиˆвся, / кровьмиˆ твоиˆми зеˆмлю во отоˆце А˜нзерстем освятиˆл есиˆ; / сегоˆ раˆди сиˆлы Небеˆсныя удивиˆшася терпеˆнию твоемуˆ, / мы же с веˆрою и любоˆвию притекаˆем ко святыˆм мощеˆм твоиˆм, досточуˆдне; / ныˆне со всеˆми новомуˆченики Россиˆйскими молиˆ о нас Христаˆ Боˆга, всеблажеˆнне Пеˆтре, да зовеˆм ти: // раˆдуйся, оˆтче приснопаˆмятне.
Другой кондак, глас 6-й
На любоˆвь Божеˆственную всем сеˆрдцем отозваˆвыйся, / вся яˆже возмоˆгл благаˆя, Томуˆ воздаˆл есиˆ, / златоуˆстый праˆвды Боˆжия проповеˆдниче, / златосеˆрдый храниˆтелю таˆин Госпоˆдних, / Фавоˆра слаˆвнаго святиˆтельское отражеˆние, / Голгоˆфы А˜нзерския жеˆртво всесовершеˆнная: / исповеˆдниче Христоˆв, священномуˆчениче Пеˆтре, // поминаˆй нас, любоˆвию чтуˆщих святуˆю паˆмять твоюˆ.
Молитва
О досточуˆдне Пеˆтре, священномуˆчениче и страстотеˆрпче слаˆвный, едиˆн от соˆнма новомуˆчеников Соловеˆцких и всеяˆ землиˆ Россиˆйския, граˆду Вороˆнежу похвалоˆ, паˆстырю диˆвный стаˆда Христоˆва, веˆрный служиˆтелю Боˆжий, защиˆтителю реˆвностный Цеˆркве Правослаˆвныя! Все житиеˆ твоеˆ любвеˆ ко Гоˆсподу и страдаˆний о Христеˆ испоˆлнено: мноˆги мучеˆния, болеˆзни и скоˆрби, изгнаˆния и заточеˆния Тогоˆ раˆди претерпеˆв, исповеˆдник безстраˆшен явиˆлся есиˆ, и венцеˆм нетлеˆнныя твоеяˆ слаˆвы украсиˆл есиˆ Цеˆрковь Руˆсскую. Вся предаˆв в руˆце Боˆжии, доˆблественне слуˆжбу твоюˆ на землиˆ совершиˆв, в Голгоˆфе А˜нзерстей кончиˆну муˆченическую прияˆти сподоˆбился есиˆ, богоблажеˆнне. Ныˆне к Небеˆсному лиˆку причтеˆнный, в Цаˆрстве Божеˆственныя любвеˆ пребываˆеши, со мноˆгими жиˆтели гоˆрняго Иерусалиˆма исполнеˆния жеˆртвы муˆченическия за Христаˆ ожидаˆя: егдаˆ вся иˆмже належиˆт быˆти, совершаˆтся в предеˆлех земныˆх. О пресвятыˆй оˆтче наш Пеˆтре, помозиˆ нам храˆмину сеˆрдца своегоˆ незапустеˆвшу храниˆти, научиˆ нас раˆдость во страдаˆниих о Христеˆ обретаˆти, озариˆ путь наш креˆстный сияˆнием твоеяˆ святыˆни; буˆди и ныˆне нам утверждеˆние в веˆре, да пришеˆд обретеˆт юˆ Госпоˆдь не угаˆсшу; умолиˆ Творцаˆ всяˆческих дароваˆти нам сиˆлу и креˆпость духоˆвную: да не устрашиˆвшеся страˆха лукаˆваго, исповеˆдаем твеˆрдо Христаˆ, и Егоˆ милосеˆрдием чаˆсти злых избаˆвимся в День страˆшный воздаяˆния, и в раˆдость веˆчную вселиˆмся, слаˆвяще о всем Вседержиˆтеля Боˆга, и твоеˆ благодаˆтное предстаˆтельство, во веˆки векоˆв. Амиˆнь.
Другая молитва
О свящеˆнная и многострадаˆльная главоˆ, земныˆй А˜нгеле и Небеˆсный человеˆче, священномуˆчениче и чудотвоˆрче Пеˆтре! Ты, архиереˆю велиˆкий, в годиˆну люˆтых гонеˆний явиˆлся есиˆ церкоˆвное светиˆло и иˆстинныя веˆры утверждеˆние, занеˆ протиˆву богобоˆрцев дерзновеˆнно Христаˆ исповеˆдал есиˆ, и яˆко кадиˆло благовоˆнное, в жеˆртву Боˆгу себеˆ самагоˆ принеˆсл есиˆ. Явиˆ нам смиреˆнным и греˆшным, ко святыˆм мощеˆм твоиˆм притекаˆющим, многомоˆщное твоеˆ заступлеˆние, и вкуˆпе со всеˆми святыˆми, во отоˆце Соловеˆцтем просияˆвшими, испросиˆ у Гоˆспода всяˆкий дар, коемуˆждо благопотреˆбен ко спасеˆнию. Се бо грех наˆших раˆди не иˆмамы дерзновеˆния ко Гоˆсподу и Владыˆце наˆшему, и праˆведный гнев Егоˆ на ны наведоˆхом, и всяˆкия миˆлости недостоˆйны сотвориˆхомся. Теˆмже не смеˆюще возвестиˆ очесаˆ наˆша к высотеˆ Небеˆсней, нижеˆ молеˆбный глас ко Гоˆсподу, сеˆрдцем сокрушеˆнным и смиреˆнным дуˆхом тебеˆ молиˆтвенника благоприяˆтнаго к Немуˆ предлагаˆем, и проˆсим тя со усеˆрдием веˆлиим: буˆди застуˆпник и ходаˆтай наш пред Боˆгом, Судиеˆю праˆведнейшим, яˆко согрешеˆнии мноˆгими выˆну прогневляˆем Егоˆ. Ныˆне уˆбо во слаˆве Небеˆсней пребываˆя, и с лиˆки святыˆх непрестаˆнно славослоˆвя пресвятоˆе иˆмя Гоˆспода, приˆзри на нас греˆшных, и избаˆви всех, веˆрою несумнеˆнною к Боˆгу приходяˆщих, от всяˆких недуˆгов душеˆвных и телеˆсных, от всех томлеˆний и прилоˆгов диаˆволих; укротиˆ воˆлны страстеˆй и искушеˆний, востаюˆщих на ны, да раˆди святыˆх твоиˆх молиˆтв не обыˆмет нас напаˆсть, и не погряˆзнем в пучиˆне грехоˆвней. Вознесиˆ, богоноˆсне оˆтче наш, сиеˆ маˆлое молеˆние недостоˆйных раб твоиˆх Владыˆце Христуˆ, да утвердиˆт страˆждущую странуˆ наˆшу Россиˆйскую в праˆвой веˆре и благочеˆстии, Цеˆрковь святуˆю да сохраниˆт от ересеˆй и раскоˆлов, и соблюдеˆт невредиˆму от всяˆкаго зла. Испросиˆ у великодаровиˆтаго Христаˆ Боˆга наˆшего скорбяˆщим утешеˆние, недуˆгующим исцелеˆние, обиˆдимым заступлеˆние, страˆждущим от бесоˆв скоˆрое свобождеˆние, паˆдшим во грехиˆ покаяˆние и востаˆние, от Цеˆркве Христоˆвы отпаˆдшим вразумлеˆние и на путь спасеˆния обращеˆние. Ты муˆченически дуˆшу твоюˆ за веˆру положиˆл есиˆ: даˆруй и нам муˆжество во всем подражаˆти тебеˆ, да ничтоˆже в жиˆзни сей вреˆменней возмоˆжет отлучиˆти ны от любвеˆ Боˆжия. О святиˆтелю Христоˆв, посетиˆ меˆсто сиеˆ, страдаˆнии твоиˆми честныˆми освящеˆнное, и укрепиˆ молиˆтвами твоиˆми святуˆю обиˆтель сиюˆ, да процветеˆт в ней иˆстинное благочеˆстие. Ты непрестаˆнно о часеˆ смеˆртнем паˆмять имеˆвый, и благуˆю часть избраˆнных Боˆжиих от Гоˆспода получиˆвый, сподоˆби и нас в миˆре и покаяˆнии живоˆт свой скончаˆти, и Цаˆрствия Боˆжия наслеˆдники быˆти, идеˆже ты водворяˆешися со А˜нгелы и всеˆми святыˆми, хваляˆ Боˆга, в Троˆице слаˆвимаго, Отцаˆ и Сыˆна и Святаˆго Дуˆха, во веˆки векоˆв. Амиˆнь.
Величание
Величаˆем тя, / святыˆй священномуˆчениче Пеˆтре, / и чтим честнаˆя страдаˆния твояˆ, // яˆже за Христаˆ претерпеˆл есиˆ.